Клонски мәчете (Дублин)

Дублинның Клонски районы мәчете () — Ирландия башкаласы Дублин шәһәренең Клонски районында  урнашкан ислам гыйбадәтханәсе, сөнни юнәлешле җәмигъ мәчете. Ул Ирландиянең ислам мәдәни үзәгендә (ирл.: Ionad Cultúrtha Ioslamach na hÉireann, ) урнашкан. Дубайдагы Әл-Мәктүм фонды тарафыннан финанслана.

 Тарих 

1992 елда Дубай губернаторы урынбасары һәм Берләшкән Гарәп Әмирлекләренең финанс һәм сәнәгать министры шәех , дини мәктәп урнашачак бинаны да кертеп, җир участогын финансларга риза була, аннары шул ук урында ислам мәдәни үзәге төзелешенә иганәче булырга теләк белдерә. 1991 елгы халык санын алу мәгълүматлары буенча, Ирландиядә мөселманнар саны ~4 000, 2016 елда 55 000-70 000 кеше тәшкил итә.
Ислам мәдәният үзәге төзелеше 1994 елда башланган. Проектны Ирландиянең Michael Collins & Associates архитектура фирмасы эшләгән. Проект бәясе — 5 млн ирландия фунты.

1996 елның 16 ноябрендә ил президенты  һәм шәех Хәмдан Әл Мәктүм катнашында рәсми рәвештә ачылган.

Ислам мәдәният үзәгендә, Катарга күченгәнчегә кадәр, халыкара мөселман галимнәре берлеге урнашкан булган. Хәзер бинада Аурупа ислам эзләнүләре көллиятен кабул итәләр. Кайбер тикшерүчеләр Үзәкнең күп илләрдә «террорчылык оешмасы» дип танылган  белән элемтәсе бар, дип шикләнә Vidino, Lorenzo. . The New Muslim Brotherhood in the West (Яңа Мөселман кардәшләр-көнбатышта). Columbia University Pres. ISBN 9780231151269.

 Тасвирлама 
200px|thumb|right|Мәчеткә керү юлы 
Мәйданы 5 мең квадрат метр. Бина конструкциясе кирпеч тутырылган тимер каркаска нигезләнә, төзелештә тутыкмый торган корыч кулланылган. Мәчет комплексның үзәгендә урнашкан. Биеклеге 20 метр булган бер манарасы һәм гөмбәзе бар. 1 700 кеше сыя  Islamic Cultural Centre of Ireland celebrates 20th anniversary (Ирландиянең Ислам мәдәният үзәге 20 еллыгын билгеләп үтә). irishtimes.com, 19.11.2016.

Мәчет һәм мәдәни үзәктә төп гыйбадәт залы, ашханә, китапханә, конференц-заллар, морг, Коръән мәктәбе, яшьләр клубы, спорт чаралары / конференцияләр үткәрү залы, административ офислар һәм кибет бар. Комплекс территориясендә 260 укучысы булган, дәүләт тарафыннан финансланучы башлангыч дини мәктәп эшли. Дин эшләрен Әл Мәктүм фонды финанслый.

Ислам мәдәният үзәге башкарма директоры доктор Нух Идрис әл-Каддо (Nooh Edrees al-Kaddo, Гыйрак), мәчет имамы Хөсәен Халава (Hussein Halawa, Мисыр).

Ирландиянең иң җанлы ислам үзәге, персоналы 20ләп кеше. Көн саен 1 200 кеше намазга килә; 850 бала Коръән өйрәнү мәктәбенә, 250 бала башлангыч мәктәпкә йөри.

 Сылтамалар 
    Ирландия ислам мәдәни үзәге рәсми сайты 

 Искәрмәләр 

Төркем:Әлифба буенча мәчетләр
Төркем:Ирландия мәчетләре
Төркем:1996 елда төзелгән мәчетләр
Төркем:Дублин